# བཱརཱ་ཛིལ་

**སའི་རྒྱ་ཚད་དང་ཆགས་ཡུལ།**

བྲ་ཛིལ་འདི་ ལྷོ་ཨ་མི་རི་ཀའི་རྒྱལ་ཁབ་སྦོམ་ཤོས་ཨིནམ་དང་ འཛམ་གླིང་ནང་ རྒྱལ་ཁབ་སྦོམ་ཤོས་ལྔ་པ་ཨིན། རྒྱལ་ཁབ་ཀྱི་སའི་རྒྱ་ཚད་ ཨིས་ཀོ་ཡར་ཀི་ལོ་མི་ཊར་ ༨,༥༡༥,༧༦༧ དེ་ཅིག་ཡོདཔ་ཨིན། རྒྱལ་ཁབ་འདི་ ལྷོ་ཨ་མེ་རི་ཀའི་ཤར་ཕྱོགས་ལུ་ཆགས་ཏེ་ཡོདཔ་དང་ ཅི་ལི་དང་ཨེ་ཀུ་ཌཽ་མ་གཏོགས་ ལྷོ་ཨ་མེ་རི་ཀའི་རྒྱལ་ཁབ་གཞན་ག་ར་དང་གཅིག་ཁར་ ས་མཚམས་མཐུད་དེ་ཡོདཔ་ཨིན།

རྒྱལ་ཁབ་འདི་ མངའ་སྡེ་༢༦ དང་ དབུས་གཞུང་མངའ་སྡེ་༡ ལུ་དབྱེ་སྟེ་ཡོདཔ་དང་ མངའ་སྡེ་དེ་ཚུ་ཡང་ བྱང་དང་ བྱང་ཤར་ དབུས་ནུབ་ ཤར་ལྷོ་ དེ་ལས་ ལྷོ་ཕྱོགས་ཟེར་ གཞུང་འབྲེལ་གྱི་ལུང་ཕྱོགས་ལྔ་ལུ་དབྱེ་སྟེ་ཡོདཔ་ཨིན། ས་ཆའི་གནས་སྟངས་ཀྱི་ཐད་ལུ་ བྲ་ཛིལ་ལུ་ ཨེ་མཱ་ཛོན་ཆར་ལྡན་ནགས་ཚལ་དང་ པཱན་ཊ་ནཱལ་གྱི་ཆུ་ཞིང་ སེ་ར་ཌོ་རྩྭ་ཐང་དང་ ཨེཊ་ལེན་ཊིག་ནགས་ཚལ་ དེ་ལས་ བྲ་ཛིལ་གྱི་རི་ཚུ་ཡོདཔ་ཨིན། དེ་ལས་ བྲ་ཛིལ་གྱི་གནམ་གཤིས་འདི་ དབུས་ཁ་ཐུག་ལུ་ ཚ་དྲོད་ཅན་དང་ ལྷོ་ཁ་ཐུག་ལུ་ བསིལ་དྲོད་སྙོམ་ཏོག་ཏོ་སྦེ་ཡོདཔ་ཨིན། ཨེ་མཱ་ཛོན་ལུང་ཕྱོགས་འདི་ ལོ་གཅིག་རང ཚ་དྲོད་དང་ རློན་གཤེར་ཅན་སྦེ་སྡོད་དོ་ཡོདཔ་དང་ ལྷོ་ཕྱོགས་ལུ་ ནམ་དུས་བཞིཔོ་ཆ་ར་ སོ་སོ་སྦེ་མྱོང་དོ་ཡོདཔ་ཨིན།

**མི་རློབས་དང་མི་རིགས།**

བྲ་ཛིལ་ལུ་ མི་རློབས་ས་ཡ་༢༡༢.༨ དེམ་ཅིག་ཡོདཔ་ལས་ འཛམ་གླིང་ནང་ མི་རློབས་མང་ཤོས་ཡོད་པའི་རྒྱལ་ཁབ་དྲུག་པ་ཨིན། རྒྱལ་ཁབ་འདི་ནང་ མི་རིགས་མ་འདྲཝ་ཡོདཔ་དང་ འདི་ཡང་ མི་རིགས་དཀརཔོ་བརྒྱ་ཆ་༤༧.༧ དང་ མི་རིགས་སླ་བསྲེ་བརྒྱ་ཆ་༤༣.༡ དེ་ལས་ མི་རིགས་གནགཔོ་བརྒྱ་ཆ་༧.༦ ཨེ་ཤི་ཡ་གི་མི་རིགས་བརྒྱ་ཆ་༡.༡ དང་ རྒྱལ་ཁབ་འདི་ནང་གི་མི་རིགས་ངོ་མ་བརྒྱ་ཆ་༠.༤ དེམ་ཅིག་ཡོདཔ་ཨིན།

དེ་འབདཝ་ལས་ རྒྱལ་ཁབ་ཀྱི་མི་རློབས་ནང་ ས་གནས་ཀྱི་མི་རིགས་དང་ པོར་ཅུ་གཱལ་གིས་དབང་དུ་བསྡུ་བའི་མི་རིགས་ དེ་ལས་ ཨཕ་རི་ཀ་ལས་བརྒྱུད་པའི་མི་རིགས་དང་ གཞན་ཡང་ ཨི་ཊ་ལི་ དང་ ཇཱར་མ་ནི་ དེ་ལས་ ཇཱ་པཱན་ དང་ ལེ་བཱ་ནོན་ལས་ གཞི་སྤོ་སྟེ་འོང་པའི་མི་རིགས་ཚུ་ སླ་བསྲེ་རྐྱབ་སྟེ་ཡོདཔ་ཨིན།

**གཞུང་སྐྱོང་དང་སྲིད་དོན་ལམ་ལུགས།**

བྲ་ཛིལ་འདི་ སྤྱི་གཞུང་སྲིད་འཛིན་གྱིས་སྐྱོང་བའི་ མི་སེར་རྒྱལ་ཁབ་ཅིག་ཨིནམ་དང་ སྲིད་འཛིན་འདི་ རྒྱལ་ཁམས་དང་གཞུང་གཉིས་ཆ་རའི་དབུ་ཁྲིདཔ་སྦེ་ཕྱག་ཞུ་དོ་ཡོདཔ་ཨིན། སྲིད་འཛིན་འདི་ མང་མོས་ཀྱི་ཚོགས་རྒྱན་བསྐྱུར་ཏེ་ ལོ་ངོ་བཞིའི་གནས་ཡུན་གྱི་དོན་ལུ་བཙག་འཐུ་འབདཝ་ཨིནམ་དང་ སྲིད་འཛིན་འདི་ མི་གཅིག་གིས་འབྱེལཝ་འབྱེལ་ས་ཚར་གཉིས་ལས་བརྒལ་ཏེ་འབད་མི་མཆོག་དོ་ཡོདཔ་ཨིན། རྒྱལ་ཁབ་འདི་ནང་ སྤྱི་གཞུང་གཞི་བཀོད་ཡོདཔ་དང་ དེ་ནང་ ལྷན་སྡེ་གསུམ་ཡོད་མི་དེ་ཡང་ འཛིན་སྐྱོང་ལྷན་སྡེ་དང་ ཚོགས་ཁང་གཉིས་ལྡན་གྱི་ཁྲིམས་བཟོ་ལྷན་སྡེ་ དེ་ལས་ སྤྱི་མཐུན་མངོན་མཐོ་ཁྲིམས་འདུན་གྱི་གཙོས་པའི་དྲང་ཁྲིམས་ལྷན་སྡེ་གསུམ་ཨིན། དེ་ལས་ སྤྱི་གཞུང་དང་མངའ་སྡེ་ དེ་ལས་ ཁྲོམ་སྡེ་གི་གནས་རིམ་ནང་ལུ་ དབང་ཚད་ཕྱིར་སྤེལ་འབད་དེ་ཡོདཔ་ཨིན།

**ལམ་སྲོལ་དང་ཆོས་ལུགས།**

བྲ་ཛིལ་གི་ལམ་སྲོལ་འདི་ ས་གནས་ཀྱི་ལམ་སྲོལ་དང་ ཨཕ་རི་ཀའི་ལམ་སྲོལ་ དེ་ལས་ ཡུ་རོབ་ཀྱི་ལམ་སྲོལ་ཚུ་མཉམ་བསྡོམ་འབད་དེ་ཡོད་པའི་ལས་སྲོལ་གཅིག་ཨིན། དེ་ཡང་ སཱམ་བྷ་དང་ བོས་ཝ་ནོ་བྷ་ཟེར་མི་ ཁོང་གི་སྙན་ཆ་དང་ དེ་བཟུམ་སྦེ་ བཞེས་སྒོ་དང་ཞབས་ཁྲ་ དེ་ལས་ དུས་སྟོན་ཚུ་ནང་ལས་ཕར་བལྟ་བའི་སྐབས་ གོང་འཁོད་ལམ་སྲོལ་ཚུ་མཉམ་བསྡོམ་འབད་ཡོད་པའི་ མངོན་གསལ་བྱུང་དོ་ཡོདཔ་ཨིན།

རྒྱལ་ཁབ་འདི་ནང་ ཆོས་ལུགས་ཁྱབ་ཆེ་ཤོས་འདི་ ཡེ་ཤུའི་ཆོས་ལུགས་ཨིནམ་དང་ མི་རློབས་བརྒྱ་ཆ་༦༥ དེམ་ཅིག་གིས་ རོ་མཱན་ཀེ་ཐོ་ལིཀ་དང་ བརྒྱ་ཆ་༢༢ དེ་ཅིག་གིས་ ཨི་ཝེན་ཇི་ལི་ཀཱལ་པྲོ་ཊེས་ཊེན་ ཟེར་བའི་ཡེ་ཤུའི་ཆོས་ལུགས་འདི་བསྟེན་དོ་ཡོདཔ་ཨིན། དེ་གུ་ རྒྱལ་ཁབ་འདི་ནང་ཆོས་ལུགས་གཞན་ ཀེན་དྲོམ་བཱལ་དང་ ཨིས་པི་རི་ཊི་ཟམ་ ལ་སོགས་པའི་ཆོས་ལུགས་དང་ ཆོས་ལུགས་གཞན་བསྟེན་མི་ཚུ་ཡང་ཡོདཔ་ཨིན། དེ་ལས་ ཆོས་ལུགས་ཀྱི་ཐོབ་དབང་འདི་ རྒྱལ་ཁབ་འདི་གི་རྩ་ཁྲིམས་ཅན་གྱི་ཐོབ་དབང་སྦེ་སྤྲོད་དེ་ཡོདཔ་ཨིན།

**དཔལ་འབྱོར་དང་ ཚོང་འབྲེལ།**

བྲ་ཛིལ་འདི་ ལེ་ཊིན་ཨ་མི་རི་ཀའི་ དཔལ་འབྱོར་སྦོམ་ཤོས་ཅིག་ཨིནམ་མ་ཚད་ འཛམ་གླིང་ནང་ གལ་གནད་ཆེ་བའི་ཚོང་ལམ་ཡོད་པའི་ རྒྱལ་ཁབ་གཙོ་བོ་ཅིག་ཨིན། རྒྱལ་ཁབ་ཀྱི་དཔལ་འབྱོར་འདི་སྣ་མང་སྦེ་ཡོདཔ་དང་ སོ་ནམ་དང་ ས་གཏེར་ ནུས་ཤུགས་ བཟོ་གྲྭ་ དེ་ལས་ ཞབས་ཏོག་གི་ལས་སྡེ་ཚུ་ ཤུགས་ཆེ་ཤོས་སྦེ་བརྩི་དོ་ཡོདཔ་ཨིན།

དེ་ལས་ བྲ་ཛིལ་འདི་ འཛམ་གླིང་ནང་ལུ་ སྲན་དཀར་དང་ ཀཱ་ཕི་ ནོར་ཤ་ ལྕགས་རིགས་ དེ་ལས་ བྱ་རིགས་ཚུ་ ཕྱིར་ཚོང་འཐབ་མི་ རྒྱལ་ཁབ་གཙོ་བོ་ཅིག་ཨིནམ་མ་ཚད་ ཨེམ་བྲི་ཡར་ ལ་སོགས་པའི་ཚོང་སྡེ་ཚུའི་ཐོག་ལས་ སྣུམ་འཁོར་དང་གནམ་གྲུ་ཚུ་བཟོ་སྐྲུན་འབད་མི་ གལ་གནད་ཅན་གྱི་རྒྱལ་ཁབ་ཅིག་ཡང་ཨིན། དེ་ལས་ བྲ་ཛིལ་འདི་ འཛམ་གླིང་ནང་ སྐྱེ་ལྡན་སྣུམ་རྫས་དང་ ཆུ་ལས་བརྟེན་པའི་གློག་མེ་ཐོན་སྐྱེད་འབད་མི་ དྲག་ཤོས་ཅིག་ཨིནམ་དང་ གློག་མེ་བརྒྱ་ཆ་༦༠ ལྷགཔ་ཅིག་ ཆུ་ལས་བརྟེན་ཐོན་སྐྱེད་འབད་དོ་ཡོདཔ་ཨིན།

དཔལ་འབྱོར་གྱི་ནུས་པ་ཡོད་རུང་ བྲ་ཛིལ་ལུ་ འོང་འབབ་འདྲ་མཉམ་མེད་མི་དང་ གོང་ཚད་ཡར་འཕར་འགྱོ་མི་ དེ་ལས་ གཞུང་འབྲེལ་གྱི་དཀའ་ངལ་དང་ སྲིད་དོན་བརྟན་ཏོག་ཏོ་མེད་མི་ལ་སོགས་པའི་ གདོང་ལེན་ཚུ་ འབྱུང་དོ་ཡོདཔ་ཨིན།

**རྒྱལ་ས་ལྟེ་བ་ བྲ་ཛི་ལི་ཡ།**

བྲ་ཛི་ལི་ཡ་འདི་ བྲ་ཛིལ་གྱི་རྒྱལ་ས་ལྟེ་བ་ཨིནམ་མ་ཚད་ འཛམ་གླིང་ནང་ འཆར་གཞི་བརྩམ་སྟེ་རྐྱབ་ཡོད་པའི་ ཁྲོམ་ཚོགས་ཚུ་གི་གྲས་ལས་ ཁྱད་དུ་འཕགས་པའི་ཁྲོམ་ཅིག་ཨིན། ཁྲོམ་འདི་ རྒྱལ་ཁབ་ཀྱི་དབུས་ནུབ་ལུང་ཕྱོགས་ནང་ཆགས་ཏེ་ཡོདཔ་དང་ རྒྱལ་ཁབ་འདི་གི་ ནང་འཁོད་གོང་འཕེལ་ཡར་དྲག་གཏང་ནི་དང་ རྒྱལ་ཡོངས་གོང་འཕེལ་གྱི་གནས་ཚད་གསལ་སྟོན་འབད་ནིའི་དོན་ལུ་ གཞུང་འབྲེལ་དུ་ སྤྱི་ལོ་༡༩༦༠ སྤྱི་ཟླ་༤ པའི་ཚེས་༢༡ ལུ་ རྒྱལ་ས་ལྟེ་བ་སྦེ་ འགོ་འབྱེད་འབད་ཡོདཔ་ཨིན། ད་རེས་ནངས་པ་ བྲ་ཛི་ལི་ཡ་འདི་ ཡུ་ནེས་ཀོ་འཛམ་གླིང་སྲོལ་ཁྱུན་ས་ཁོངས་ཅིག་སྦེ་ངོས་འཛིན་འབད་དེ་ཡོདཔ་མ་ཚད་ ཁྲོམ་འདི་ བྲ་ཛིལ་གྱི་དེང་སང་གི་བཟོ་རིག་དང་ སྲིད་དོན་ངོ་རྟགས་ཀྱི་བརྡ་མཚོན་ཅིག་ཡང་ཨིན།

བྲ་ཛིལ་གྱི་ནང་འཁོད་ལུ་ རྒྱལ་ས་ལྟེ་བ་བཟོ་ནི་གི་འཆར་གཞི་འདི་ དུས་རབས་༡༩ པའི་ནང་ལས་ར་འགོ་བཙུགས་ནུག། ད་ལྟོའི་ས་གནས་གདམ་ཁ་རྐྱབ་དགོ་མི་འདི་ཡང་ མཚོ་མཐའི་ལུང་ཕྱོགས་ལས་ཐག་རིང་སར་ ཡར་རྒྱས་གོང་འཕེལ་གཏང་ནི་ལུ་སེམས་ཤུགས་བྱིན་ནི་དང་ ནང་འཁོད་ཀྱི་ས་ཁོངས་རྒྱ་ཆེཝ་སྦེ་ཡོད་མི་ཚུ་ གཅིག་ཁར་བསྡོམ་ནི་གི་དོན་ལུ་ཨིན་པས། སྲིད་འཛིན་ ཇཱསི་ལི་ནོ་ཀུ་བིཊ་ཅེག་གི་དབུ་ཁྲིད་འོག་ལུ་ ལས་འགུལ་འདི་ ཁོ་གི་རེ་འདོད་ཅན་གྱི་ གོང་འཕེལ་གྱི་འཆར་གཞི་གི་ཆ་ཤས་ཅིག་སྦེ་ གོང་འཕེལ་འགྱོ་ནི་འགོ་བཙུགས་ཡོདཔ་ཨིན། ཁྲོམ་འདི་ ཟླཝ་༤༡ གི་ནང་འཁོད་ལུ་ བསྒྲུབས་ཡོདཔ་ལས་ བཟོ་རིག་དང་ ཁྲོམ་སྡེ་འཆར་གཞི་ལེགས་ཤོམ་གྱི་གྲུབ་འབྲས་སྦོམ་ཅིག་ཨིན།

བྲ་ཛི་ལི་ཡ་འདི་ བྲ་ཛིལ་གྱི་སྤྱི་གཞུང་གི་ལྷན་སྡེ་གསུམ་གྱི་ཞུགས་གནས་ཨིན། དེ་མ་ཚད་ མངའ་སྡེའི་ས་ཁོངས་ནང་མ་ཚུད་པའི་ སྤྱི་མཐུན་ས་ཁོངས་ཀྱི་བདག་སྐྱོང་ལྟེ་བ་ཡང་ ཁྲོམ་འདི་ནང་ཡོདཔ་ཨིན། ཁྲོམ་ཚོགས་ཀྱི་བཀོད་རིས་འདི་ ཁྲོམ་ཚོགས་འཆར་གཞི་བརྩམ་མི་ ལུའུ་སིའོ་ཀོསི་ཊ་གིས་བཟོ་བཀོད་འབད་ཡོདཔ་དང་ དེང་སང་གི་སྒྲིང་ཁྱིམ་ཚུ་ ཡོངས་གྲགས་ཅན་གྱི་བཟོ་རིག་མཁས་པ་ ཨོས་ཀཱར་ནི་མེ་ཡཱར་ ཟེར་མི་གིས་བཟོ་བཀོད་འབད་ཡོདཔ་ཨིན།

འཛིན་སྐྱོང་དང་འབྲེལ་བའི་ལྟེ་བ་ཅིག་འབདཝ་ལས་ བྲ་ཛི་ལི་ཡ་གི་དཔལ་འབྱོར་འདི་ གཙོ་བོ་རང་ མི་མང་བདག་སྐྱོང་ལུ་གཞི་བརྟེན་དོ་ཡོདཔ་ཨིན། ཨིན་རུང་ ཞབས་ཏོག་དང་ བརྒྱུད་འཕྲིན་ དེ་ལས་ བལྟ་བཤལ་གྱི་ལས་སྡེ་ཚུ་ཡང་ ཡར་འཕར་འགྱོ་བའི་བསྒང་ཡོདཔ་ཨིན། ཁྲོམ་འདི་ནང་ རྒྱལ་སྤྱིའི་གཞུང་ཚབ་ཡིག་ཚང་ཚུ་དང་ གོང་ཆེན་གྱི་ཟ་ཁང་ཚུ་ཡོདཔ་མ་ཚད་ ལམ་དང་གནམ་གྲུ་ཐང་གི་གཞི་རྟེན་མཐུན་རྐྱེན་ཚུ་ཡང་ ལེགས་ཤོམ་སྦེ་ གོང་འཕེལ་འགྱོ་སྟེ་ཡོདཔ་ཨིན། བྲ་ཛི་ལི་ཡ་གི་རྒྱལ་སྤྱིའི་གནམ་གྲུ་ཐང་འདི་ རྒྱལ་ཁབ་ནང་མ་ཚད་ འཛམ་གླིང་ནང་ཡང་ འུར་འབྱེལ་ཅན་ཅིག་ཨིནམ་ལས་ ནང་འཁོད་དང་རྒྱལ་སྤྱིའི་འགྲུལ་སྐྱོད་གཉིས་ཆ་ར་ལུ་ ཕན་ཐོགས་བྱུང་དོ་ཡོདཔ་ཨིན།

དེ་ལས་ ཁྲོམ་འདི་ནང་ ཨེས་པ་ལ་ན་དྲ་ པ་ལ་སིའོ་ཌོ་པ་ནལ་ཊོ་ རྒྱལ་ཡོངས་ཀོང་རེ་སི་ ལ་སོགས་པའི་ མཛེས་སྡུག་ཅན་གྱི་ གལ་ཆེ་བའི་སྒྲིང་ཁྱིམ་ལེ་ཤ་ཡོདཔ་ཨིན། དེ་བཟུམ་སྦེ་ བྲ་ཛི་ལི་ཡ་འདི་ བྲ་ཛི་ལི་ཡ་གྱི་མི་མང་གཙུག་ལག་སློབ་སྡེ་གཙོ་བོ་ཅིག་ཨིན་མི་ བྲ་ཛི་ལི་ཡ་གཙུག་ལག་སློབ་སྡེ་ བརྩིས་ཏེ་ གཙུག་ལག་སློབ་སྡེ་དང་ཞིབ་འཚོལ་གྱི་གཙུག་སྡེ་ ལེ་ཤ་ཅིག་ཆགས་ཏེ་ཡོད་པའི་ཁྲོམ་ཅིག་ཨིན། པཱོར་ཅུ་གཱལ་གྱི་སྐད་ཡིག་འདི་ གཞུང་འབྲེལ་དང་ ཡོངས་གྲགས་ཅན་གྱི་སྐད་ཡིག་ཅིག་ཨིན།

**རྒྱབ་རྟེན་དཔེ་ཐོ། བྱང་ལུང་ཕྱོགས།

1. ཨ་མ་ཛོ་ནས་ (Amazonas,AM)
2. རོ་རའི་མ་ (Roraima,RR)
3. ཨ་ཀིརེ་ (Acre,AC)
4. རོན་དོ་ནི་ཡ་ (Rondônia,RO)
5. ཏོ་ཀན་ཅིནས་ (Tocantins,TO)
6. པ་ར་ (Pará,PA)
7. ཨ་མ་པ་ (Amapá,AP)

* ཤར་བྱང་ལུང་ཕྱོགས།།

1. མ་ར་ཉན་ (Maranhão,MA)
2. པི་ཨ་ཝི་ (Piauí,PI)
3. སེ་ཨ་ར་ (Ceará,CE)
4. རིའོ་གྲན་དེ་དོ་ནོར་ཏེ་ (Rio Grande do Norte,RN)
5. པ་ར་ཨི་བྷ་ (Paraíba,PB)
6. པེར་ནམ་བྷུ་ཀོ་ (Pernambuco,PE)
7. བ་ཨི་ཡ་ (Bahia,BA)
8. སེར་ཞི་པེ་ (Sergipe,SE)
9. ཨ་ལ་གོ་ཝས (Alagoas,AL)

* ནུབ་ལྟེ་ཝ་ལུང་ཕྱོགས།

1. མ་ཏོ་གྲོ་སོ་ (Mato Grosso,MT)
2. མ་ཏོ་གྲོ་སོ་དོ་སུལ་ (Mato Grosso do Sul,MS)
3. གོ་ཡས་ (Goiás,GO)
4. (Distrito Federal,DF)

* ཤར་ལྷོ་ལུང་ཕྱོགས།

1. མི་ནས་ཞེ་རའིས་ (Minas Gerais,MG)
2. ཨེས་པི་རི་ཏོ་སན་ཏོ་ (Espírito Santo,ES)
3. རིའོ་དེ་ཞ་ནེའི་རོ་ (རྒྱལ་ཁབ) (Rio de Janeiro,RJ)
4. སན་པའུ་ལོ་(རྒྱལ་ཁབ) (São Paulo,SP)

* ལྷོ་ལུང་ཕྱོགས།།

1. པ་ར་ན་ (Paraná,PR)
2. སན་ཏ་ཀ་ཏ་རི་ན་ (Santa Catarina,SC)
3. རིའོ་གྲན་དེ་དོ་སུལ་ (Rio Grande do Sul,RS)

## Gallery

* ཨ་མ་ཛོ་ནིཡ་ནགས་ཚལ།
* བཱརཱ་ཛིལ་གྱི་ས་ཉམས།
* བཱརཱ་ཛིལ་ལིཡ།
*

* སན་པའུ་ལོ།(རྒྱལ་ས་)
* རིའོ་དེ་ཞ་ནེའི་རོ་(རྒྱལ་ས་)
* ཨ་མ་ཟོ་ནི་ཡ་ནགས་ཚལ་
* བྲ་ཛིལ་ཀྱི་ས་ཁ་མཐོ་ས་
* script html bucin